《送李屏山丞宝应》
明代·陈一松

十年彩笔意何涯，此日承恩鬓未华。佐政风流唐少府，行春湖上汉仙槎。

时艰民瘼堪垂涕，阀阅簪缨岂浪誇。正是枳林栖彩凤，飞腾还向帝王家。

作者简介：陈一松，字宗岩。海阳人。明世宗嘉靖二十六年（一五四七）进士，选庶吉士。除兵部主事，迁湖广佥事，历官至工部侍郎。有《玉简山堂集》。清光绪《海阳县志》卷三七有传。